Document ID: 32012R1246

KOMISSION TÄYTÄNTÖÖNPANOASETUS (EU) N:o 1246/2012,
annettu 19 päivänä joulukuuta 2012,
Brasiliasta, Thaimaasta ja muista kolmansista maista peräisin olevaa siipikarjanlihaa koskevien yhteisön tariffikiintiöiden avaamisesta ja hallinnoinnista annetun asetuksen (EY) N:o 616/2007 muuttamisesta ja kyseisestä asetuksesta poikkeamisesta kaudella 2012-2013
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 144 artiklan 1 kohdan ja 148 artiklan yhdessä sen 4 artiklan kanssa,
sekä katsoo seuraavaa:
(1)
Euroopan unionin ja Brasilian sekä Euroopan unionin ja Thaimaan välillä kirjeenvaihtona tehdyissä sopimuksissa, jotka hyväksyttiin neuvoston päätöksellä 2012/792/EU (2), määrätään Brasilialle, Thaimaalle ja muille kolmansille maille myönnettävistä uusista siipikarjanlihavalmistemääristä. Sen vuoksi on aiheellista muuttaa komission asetusta (EY) N:o 616/2007 (3) näiden uusien määrien huomioon ottamiseksi.
(2)
Asetuksessa (EY) N:o 616/2007 säädetään kyseisten tuotteiden alkuperään perustuvien tariffikiintiöiden erityisestä hallinnointimenetelmästä. Uusia kiintiöitä olisi hallinnoitava samalla tavoin.
(3)
Sen vuoksi asetusta (EY) N:o 616/2007 olisi muutettava.
(4)
Brasilian ja Thaimaan kanssa tehdyt sopimukset tulevat voimaan 1 päivänä maaliskuuta 2013, kun kyseiset kiintiöt taas avataan vuodeksi kerrallaan 1 päivästä heinäkuuta 30 päivään kesäkuuta. Sen vuoksi on tarpeen säätää poikkeuksia eräistä asetuksen (EY) N:o 616/2007, sellaisena kuin se on muutettuna tällä asetuksella, säännöksistä. Erityisesti kiintiön vuotuista määrää kiintiökaudella 2012/2013 olisi pienennettävä suhteessa kuluneeseen aikaan. Koska 1 päivänä maaliskuuta 2013 voimaan tulevia uusia kiintiöitä koskevia hakemuksia ei ole mahdollista jättää etukäteen, olisi sovellettava yhtä 1 päivästä maaliskuuta 201330 päivään kesäkuuta 2013 kestävää kiintiökautta ja säädettävä asetuksen (EY) N:o 616/2007 5 artiklan 1 kohdassa säädettyä tavanomaista soveltamiskautta koskevasta poikkeuksesta. Tuontitodistusten voimassaoloaikaa olisi muutettava vastaavasti.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksen (EY) N:o 616/2007 muuttaminen
Muutetaan asetus (EY) N:o 616/2007 seuraavasti:
1)
Korvataan 1 artiklan 1 kohta seuraavasti:
”1. Tämän asetuksen liitteessä I luetellut tariffikiintiöt avataan päätöksellä 2007/360/EY ja neuvoston päätöksellä 2012/792/EU (4) hyväksytyissä, unionin ja Brasilian sekä unionin ja Thaimaan välisissä sopimuksissa tarkoitettujen tuotteiden tuonnille.
Tariffikiintiöt avataan vuodeksi kerrallaan 1 päivästä heinäkuuta 30 päivään kesäkuuta ulottuvaksi kaudeksi.
2)
Korvataan 3 artikla seuraavasti:
”3 artikla
1. Lukuun ottamatta ryhmiä 3, 4B, 5B ja 6B vuotuiseksi kiintiökaudeksi vahvistettu määrä jaetaan neljään osakauteen seuraavasti:
a)
30 prosenttia 1 päivästä heinäkuuta 30 päivään syyskuuta;
b)
30 prosenttia 1 päivästä lokakuuta 31 päivään joulukuuta;
c)
20 prosenttia 1 päivästä tammikuuta 31 päivään maaliskuuta;
d)
20 prosenttia 1 päivästä huhtikuuta 30 päivään kesäkuuta.
2. Kiintiöiden vuotuista määrää ryhmissä 3, 4B, 5B ja 6B ei jaeta osakausiin.
3. Ryhmien 5A ja 5B vuotuisia määriä hallinnoidaan myöntämällä ensin tuontioikeudet ja sen jälkeen tuontitodistukset.”
3)
Muutetaan 4 artikla seuraavasti:
a)
Korvataan 1 kohdan ensimmäisessä ja toisessa alakohdassa ilmaisu ”ryhmää 5” ilmaisulla ”ryhmiä 5A ja 5B”.
b)
Korvataan 4 kohdassa ilmaisu ”ryhmien 3, 6 ja 8” ilmaisulla ”ryhmien 3, 6A, 6B ja 8”.
c)
Muutetaan 5 kohta seuraavasti:
i)
korvataan ensimmäisessä alakohdassa ilmaisu ”ryhmää 5” ilmaisulla ”ryhmiä 5A ja 5B”;
ii)
korvataan toisen alakohdan b alakohdassa ilmaisu ”ryhmien 3, 6 ja 8” ilmaisulla ”ryhmien 3, 6A, 6B ja 8”;
iii)
korvataan kolmannessa alakohdassa ilmaisu ”ryhmää 5” ilmaisulla ”ryhmiä 5A ja 5B”.
d)
Korvataan 6 kohdassa ilmaisu ”ryhmiä 3, 6 ja 8” ilmaisulla ”ryhmiä 3, 6A, 6B ja 8”.
e)
Korvataan 7 kohdan kolmannessa alakohdassa ilmaisu ”ryhmiä 3 ja 6” ilmaisulla ”ryhmiä 3, 6A ja 6B”.
4)
Muutetaan 5 artikla seuraavasti:
a)
Korvataan 1 kohta seuraavasti:
”1. Ryhmiä 5A ja 5B koskevia tuontioikeushakemuksia ja muita ryhmiä koskevia tuontitodistushakemuksia voidaan jättää ainoastaan kutakin kiintiökautta tai osakautta edeltävän kolmannen kuukauden ensimmäisten seitsemän päivän aikana.”
b)
Korvataan 2 kohdassa ilmaisu ”ryhmää 5” ilmaisulla ”ryhmiä 5A ja 5B” ja ilmaisu ”ryhmiä 1, 4 ja 7” ilmaisulla ”ryhmiä 1, 4A, 4B ja 7”.
c)
Korvataan 3 kohta seuraavasti:
”3. Jäsenvaltioiden on annettava komissiolle tiedoksi haetut kokonaismäärät kilogrammoina järjestysnumeron ja alkuperän mukaan jaoteltuina sen kuukauden 14. päivään mennessä, jona hakemukset on jätetty.”
d)
Korvataan 5 kohdan ensimmäisessä alakohdassa ilmaisu ”ryhmää 5” ilmaisulla ”ryhmää 5A ja 5B” ja toisessa alakohdassa ilmaisu ”ryhmän 5” ilmaisulla ”ryhmien 5A ja 5B”.
5)
Muutetaan 6 artikla seuraavasti:
a)
Muutetaan 1 kohta seuraavasti:
i)
korvataan a alakohdassa ilmaisu ”ryhmän 5” ilmaisulla ”ryhmien 5A ja 5B”;
ii)
korvataan b alakohta seuraavasti:
”b)
ryhmien 5A ja 5B osalta viimeistään kutakin kiintiökautta tai osakautta seuraavan kuukauden kymmenentenä päivänä kyseisellä kiintiökaudella tai osakaudella myöntämiensä todistusten kattamat määrät.”
b)
Korvataan 3 kohdan toinen alakohta seuraavasti:
”Ensimmäisen alakohdan a alakohdassa tarkoitettua tiedonantoa ei sovelleta ryhmiin 3, 4B, 5B ja 6B.”
c)
Korvataan 4 kohta seuraavasti:
”4. Edellä 1 ja 3 kohdassa tarkoitetut määrät on ilmoitettava kilogrammoina ja jaoteltava järjestysnumeron mukaan. Edellä 2 kohdassa tarkoitetut määrät on ilmoitettava kilogrammoina ja jaoteltava järjestysnumeron ja alkuperän mukaan.”
6)
Korvataan 7 artiklan 1 kohta seuraavasti:
”1. Poiketen siitä, mitä komission asetuksen (EY) N:o 376/2008 (5) 22 artiklassa säädetään, tuontitodistusten voimassaoloaika on 150 päivää alkaen sen kiintiökauden tai osakauden ensimmäisestä päivästä, joksi ne on myönnetty.
Ryhmiä 5A ja 5B koskevat todistukset ovat voimassa 15 työpäivän ajan todistuksen tosiasiallisesta myöntämispäivästä asetuksen (EY) N:o 376/2008 22 artiklan 2 kohdan mukaisesti. Tuontioikeudet ovat voimassa sen kiintiökauden tai osakauden ensimmäisestä päivästä, jonka osalta hakemus on jätetty, kyseisen kiintiökauden 30 päivään kesäkuuta asti.
7)
Korvataan 8 artikla seuraavasti:
”8 artikla
1. Vapaaseen liikkeeseen saattaminen tämän asetuksen 1 artiklassa tarkoitetuissa kiintiöissä edellyttää Brasilian (ryhmät 1, 4A, 4B ja 7) ja Thaimaan (ryhmät 2, 5A ja 5B) toimivaltaisten viranomaisten myöntämän alkuperätodistuksen esittämistä asetuksen (ETY) N:o 2454/93 55-65 artiklan mukaisesti.
2. Edellä olevaa 1 kohtaa ei sovelleta ryhmiin 3, 6A, 6B ja 8.”
8)
Korvataan liite I tämän asetuksen liitteellä.
2 artikla
Poikkeukset asetuksesta (EY) N:o 616/2007
Kiintiökaudella, joka ulottuu 1 päivästä heinäkuuta 201230 päivään kesäkuuta 2013, asetuksen (EY) N:o 616/2007, sellaisena kuin se on muutettuna tämän asetuksen 1 artiklalla, liitteessä I tarkoitettuja järjestysnumeroita 09.4251, 09.4252, 09.4253, 09.4254, 09.4255, 09.4256, 09.4257, 09.4258, 09.4259, 09.4260, 09.4261, 09.4262, 09.4263, 09.4264 ja 09.4265 vastaavien tariffikiintiöiden osalta sovelletaan seuraavia poikkeuksia:
a)
kiintiövuosi avataan 1 päivästä maaliskuuta30 päivään kesäkuuta 2013 ja vuotuista määrää vähennetään 67 prosenttia;
b)
asetuksen (EY) N:o 616/2007 3 artiklan 1 kohdassa tarkoitettuja osakausia ei sovelleta;
c)
5 artiklan 1 kohdassa tarkoitettuja tuontitodistushakemuksia ja tuontioikeushakemuksia voidaan jättää ainoastaan vuoden 2013 tammikuun seitsemänä ensimmäisenä päivänä;
d)
ryhmiä 5A ja 5B lukuun ottamatta kaikkien ryhmien tuontitodistukset ovat voimassa 1 päivästä maaliskuuta 201330 päivään kesäkuuta 2013.
3 artikla
Voimaantulo ja soveltaminen
Tämä asetus tulee voimaan 1 päivänä tammikuuta 2013.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 2012.

Labels: 17
3
6
18
15